השחיטה נעשית בצורה כזו שיימנע כל צער מיותר לבעל החיים הנשחט. על כן בשחיטה אין היתר להפעיל לחץ בעת ביצוע השחיטה אלא שיש לבצע את השחיטה באמצעות הולכה והבאה של הסכין בצורה ישרה ללא כל דחיקה של הסכין כלפי הוושט או הקנה. כאשר אדם יושב בעת השחיטה קיים חשש שמא הוא ילחץ מעט את הסכין כלפי פנים , דבר שבעצם פוגם בשחיטה. יש כאלה הסוברים ששחיטה שנעשתה במיושב אין להתירה כלל אלא כאשר מדובר בהפסד מרובה. בכל מקרה, שוחט שיודע בבירור שהוא לא ידרוס כלל גם כאשר הוא ישחוט במיושב, אפשר להתיר עבורו את השחיטה באופן הזה. אך עבור שוחט שאינו יודע כי יש לחוש לדרסה בעת שחיטה הנעשית במיושב, אין להתיר לו לשחוט במיושב היות והוא לא יתבונן ולא ירגיש בזה כלל.